CELEX: 31991R1638
Language: el
Date: 1991-06-13 00:00:00
Title: Κανονισμός (ΕΟΚ) αριθ. 1638/91 του Συμβουλίου της 13ης Ιουνίου 1991 για την τροποποίηση του κανονισμού (ΕΟΚ) αριθ. 1336/86 για τον καθορισμό αποζημίωσης για την οριστική εγκατάλειψη της γαλακτοπαραγωγής

Avis juridique important

|

31991R1638

Κανονισμός (ΕΟΚ) αριθ. 1638/91 του Συμβουλίου της 13ης Ιουνίου 1991 για την τροποποίηση του κανονισμού (ΕΟΚ) αριθ. 1336/86 για τον καθορισμό αποζημίωσης για την οριστική εγκατάλειψη της γαλακτοπαραγωγής  

Επίσημη Εφημερίδα αριθ. L 150 της 15/06/1991 σ. 0034 - 0034

ΚΑΝΟΝΙΣΜΟΣ ( ΕΟΚ ) αριθ . 1638/91 ΤΟΥ ΣΥΜΒΟΥΛΙΟΥ της 13ης Ιουνίου 1991 για την τροποποίηση του κανονισμού ( ΕΟΚ ) αριθ . 1336/86 για τον καθορισμό αποζημίωσης για την οριστική εγκατάλειψη της γαλακτοπαραγωγήςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ΕΟΚ αριθ . 1630/91 ( 2 ), και ιδίως το άρθρο 5γ  παράγραφος 6,  την πρόταση της Επιτροπής,  Εκτιμώντας ότι στο άρθρο 2 παράγραφος 5 του κανονισμού ( ΕΟΚ ) αριθ . 1336/86 ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 4 ), καθορίζεται ο τρόπος με τον οποίο χρησιμοποιούνται τα κοινοτικά κεφάλαια τα οποία δεν έχουν διατεθεί  εξ ολοκλήρου στο πρόγραμμα προαιρετικής εξαγοράς των ποσοτήτων αναφοράς - ότι, σε περίπτωση που τα ποσά που είναι ακόμα διαθέσιμα φαίνονται πολύ μειωμένα για να χρησιμοποιηθούν στα πλαίσια προγράμματος αναδιάρθρωσης της γαλακτοκομικής παραγωγής, φαίνεται  να συμφωνεί περισσότερο με το γενικό συμφέρον των γαλακτοπαραγωγών η χρηματοδότηση συστήματος ταυτοποίησης των βοοειδών που στοχεύει να βελτιώσει την υγεία των ζώων και την ποιότητα των προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στο άρθρο 2 παράγραφος 5 δεύτερο εδάφιο του κανονισμού ( ΕΟΚ ) αριθ. 1336/86, η πρώτη περίπτωση συμπληρώνεται από το ακόλουθο κείμενο :  "ή, εάν τα ποσά δεν επαρκούν, και κατόπιν συμφωνίας με την Επιτροπή, για τη χρηματοδότηση μηχανοργανωμένου συστήματος ταυτοποίησης των βοοειδών για τη βελτίωση της υγείας των ζώων και της ποιότητας των προϊόντων ." Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Λουξεμβούργο, 13 Ιουνίου 1991 .  Για το Συμβούλιο Ο Πρόεδρος A . BODRY  ( 1 ) EE ariu . L 148 της 28 . 6 . 1968, σ . 13 . ( 2 ) Βλέπε σ . 19 της παρούσας Επίσημης Εφημερίδας . ( 3 ) ΕΕ αριθ . L 119 της 8 . 5 . 1986, σ . 21 . ( 4 ) ΕΕ αριθ . L  353 της 17 . 12 . 1990, σ . 31 .